**ТЕХНИЧЕСКО ПРЕДЛОЖЕНИЕ**

**от ……………………………….**

**за Доставка и поддръжка на виртуална телефонна централа и телефонни апарати в СБАЛ по детски болести „Проф. Иван Митев“ ЕАД**

След като се запознахме със съдържанието на поканата и техническата спецификация, Ви представяме нашето предложение за изпълнение на доставка и поддръжка на виртуална телефонна централа и телефонни апарати в СБАЛ по детски болести „Проф. Иван Митев“ ЕАД. Доставката включва инсталиране, конфигуриране и въвеждане в експлоатация на виртуална телефонна централа и телефонни апарати, обучение за работа с централата, както и поддръжка за период от 24 месеца, както следва:

1. Декларираме,че ще доставимвиртуалната телефонна централа и телефонни апаратисъгласно изискванията заложени в Техническата спецификация:

|  |  |
| --- | --- |
| **ТЕХНИЧЕСКИ ХАРАКТЕРИСТИКИ** | **ПРЕДЛОЖЕНИЕ НА УЧАСТНИКА**  **Търговско наименование/ Модел/ Търговска марка/ Каталожен номер /Производител**  **Описание на работните характеристики и функционални възможности, съгласно изискванията заложени в Техническата спецификация** |
| **1.1.** **Технически характеристики на виртуалната телефонна централа**  Виртуалната телефонна централа включва използване на наличното мрежово оборудване и при необходимост изграждане на допълнително мрежово оборудване в сградата на СБАЛ по детски болести „Проф. Иван Митев“ ЕАД и включва всички функционалности, на съвременните телефонни централи.  Централата трябва, включва следните функционални възможности:   * виртуалната централа поддържа минимум 20 външни линии SIP и минимум 180 вътрешни линии IP; * поддръжка на необходимите протоколи и кодеци: SIP, RFC 3261, RFC 2543, T.38 и G.711a; * провеждане на разговори, задържане и прехвърляне на разговори (със или без потвърждение); * пренасочване на обаждания (при заето, неотговаряне, недостъпност, постоянно); * конферентен телефонен разговор (SIP базиран) с няколко участници (броят може да е ограничен от телефонния апарат, ако не се ползва конферентна зала, или от др.); * функция за показване на набран номер и получен номер на обаждащия се, маршрутизиране на входящи обаждания; * работно време, календар с празнични дни – общо за системата и индивидуално за конкретен номер; * идентификация на обажданията – номер и име, ако е известно; * ограничение на идентификацията при изходящи обаждания; * музика при изчакване – задържане или прехвърляне на разговор; * бутони със статус на абонати и директно избиране; * пейджинг (оповестяване), вкл. и с поддръжка на multicast технология; * гласова поща; * гласово меню, неограничена сложност и вложеност; * поддръжка на различни групи - Ring групи, Extension групи, Pickup групи; * кратки вътрешни номера и SIP alias (номер или буквено-цифрен псевдоним); * маршрутизиране на изходящи обаждания, с права по екстеншън групи и caller-ID; * персонален телефонен указател, възможност за импорт от текстов файл; * потребителски права (ниво управление и ниво потребител, индивидуални права); * системни съобщения на български език (например за гласова поща и др.); * възможност за увеличаване на броя на едновременните разговори и потребители на системата; * възможност за записи на разговорите и определяне на статуси: приключено, отказано, отложено, спешно и др. и въвеждане на контакти (име, организация, телефонни номера, е-мейл); * възможност за добавяне на до 4 бр. разширителни модула с по 24 бр. FXS порта. |  |
| **1.2. Технически изисквания за телефонните апарати**  Телефонните апарати следва да бъдат нови и неупотребявани и да са съвместими с телефонната централа. Телефонните апарати се доставят с всички необходими кабели и конектори от двете страни.  **1.2.1.** SIP телефони - 8 бр. със следните функционални възможности:   * практичен дизайн, включващ модерен външен вид и ергономичност, да позволява лесна и удобна работа на потребителите, лесен за внедряване и управление * да осигурява добра комуникация - HD аудио /през слушалка и през високоговорител/, филтриране на шума и акустична защита, осигуряване на високо качество на звука и свободни разговора без външни шумове; * дисплей: мин. 6“ цветен сензорен екран с подсветка, с лесна навигация; * интуитивен потребителски интерфейс с икони и софтуерни клавиши, многоезичен потребителски интерфейс, идентификация на обаждащия се с име и номер; * двупортов гигабитов Ethernet, портове Bluetooth, Wi-Fi, USB порт с възможност за: USB слушалкa, USB запис, Bluetooth слушалка, Едновременно свързване на една слушалка и един мобилен телефон, Wi-Fi поддръжка на всички необходими протоколи и кодеци; * бутони с възможност за програмиране на различни функции с едно докосване бутона и допълнителни бутон с базирани на екрана на телефона; * възможност за работа с безжични слушалки и високоговорител, осигуряващ разговори със свободни ръце; * стойка с 2 регулируеми ъгъла и възможност за монтиране на стена; * възможност за шестнадесет SIP акаунта; * функции за задържане на повикване, заглушаване, бързо набиране с едно докосване, гореща линия, пренасочване на повикване, изчакване на повикване, прехвърляне на повикване, повторно набиране, отлагане на повикване, приемане на повикване, връщане на повикване, автоматичен отговор, директно IP повикване, гласова поща, анонимно повикване, отхвърляне на анонимно повикване, запис на разговори, групово слушане, SMS, спешно повикване, аудио оптимизация, * локален телефонен указател с до 1000 записа, с поддръжка на функции за търсене, импортиране, експортиране на телефонния указател, черен списък, отдалечен телефонен указател и история на обажданията: набрани, получени, пропуснати, препратени. * възможност за конферентни телефонни разговори с минимум 10 човека, * възможност за избор на тон за звънене, задаване на дата и час, план за набиране * включени: кабели (мин 1,5 м), конектори, адаптори, стойки и USB слушалки.   **1.2.2.** IP телефони - 27 бр. със следните функционални възможности:   * класически, практичен дизайн, включващ модерен външен вид и ергономичност, да позволява лесна и удобна работа на потребителите, лесен за внедряване и управление * да осигурява добра комуникация - HD аудио /през слушалка и през високоговорител/, филтриране на шума, осигуряване на високо качество на звука и свободни разговора без външни шумове; * дисплей: графичен с подсветка, с индикация на повикване и чакащо съобщение, цветни светодиоди за информация за състоянието на линията; * интуитивен потребителски интерфейс с икони и софтуерни клавиши, многоезичен потребителски интерфейс, идентификация на обаждащия се с име и номер; * двупортов гигабитов Ethernet, поддръжка на всички необходими протоколи и кодеци; * възможност за работа с безжични слушалки и високоговорител, осигуряващ разговори със свободни ръце; * стойка с 2 регулируеми ъгъла и възможност за монтиране на стена; * възможност за два SIP акаунта; * функции за задържане на повикване, заглушаване, бързо набиране с едно докосване, гореща линия, пренасочване на повикване, изчакване на повикване, прехвърляне на повикване, повторно набиране, отлагане на повикване, приемане на повикване, връщане на повикване, автоматичен отговор, директно IP повикване, гласова поща, анонимно повикване, отхвърляне на анонимно повикване, запис на разговори групово слушане, SMS, спешно повикване; * възможност за конферентни телефонени разговори с минимум 5 човека; * възможност за избор на тон за звънене, задаване на дата и час, план за набиране * включени: кабели (мин 1,5 м), конектори, адаптори, стойки и слушалки с кабел.   **1.2.3.** Софтуерни телефони - 120 бр. |  |

***Забележка:***

\* Описват се конкретните технически характеристики на оферираните устройства, в съответствие с изискванията заложени в техническата спецификация.

\*\* Участникът прилага каталог, брошура или друг документ, съдържащ информация за техническите характеристики на оферираните устройства.

1. Декларираме, че ще изпълним доставката, инсталирането и въвеждането в експлоатация на телефонната централа в съответствие с изискванията заложени в техническата спецификация, както следва:
   1. Телефонната централа и телефонните апарати ще бъдат нови и неизползвани, с оригинални компоненти от производителя.
   2. Доставката и инсталацията, включва всички необходими компоненти за функционирането на виртуална телефонна централа и телефонните апарати и необходимия софтуер с безсрочни лицензи.
   3. Доставка и инсталиране на комутационни устройства.
   4. Монтиране, инсталиране и конфигуриране на всички хардуерни и софтуерни компоненти, включително и промяна и изработване на схемата за електрозахранването на системата, което се налага от инсталирането на новото оборудване.
   5. Пускане в експлоатация и тестване на функционалността на всички модули и компоненти в оборудването.
   6. Обучение на персонала на място за работа с апаратурата и софтуера.
   7. Ще поддържаме технически и функционално централата и телефоните за целия период на договора.
   8. При неизправност, повреда или други технически проблеми налагащи подмяна на телефонно оборудване, разходите ще бъдат за наша сметка.

Всички дейности, материали и консумативи, необходими за изпълнението на техническите изисквания са за наша сметка и ще се подразбират за включени в техническото и ценовото ни предложение.

1. Ще осигурим необходимата техническа документация и информация, както следва:

- техническа информация, документация, предписания и други, необходими за правилната експлоатация на устройствата.

- център за обслужване, от който безплатно може да се получи информация за настройки и друга помощ: …………….

**4.** Предлагаме гаранционен срок и гаранционна поддръжка на оборудването, както следва:

Виртуална телефонна централа с гаранционен срок …………………. /минимум 24 месеца/, считано от датата на въвеждане в експлоатация.

Телефонни апарати с гаранционен срок …………………. /минимум 24 месеца/, считано от датата на въвеждане в експлоатация.

Декларирам, че разполагам със сервизна база, позволяваща да се извършват необходимите дейности по гаранционната поддръжка, с адрес: …………………..

Декларирам, че мога да осигуря техническа поддръжка 24 часа в денонощието, 7 дни в седмицата и прилагам със система за обслужване на клиенти и процедури за бърза реакция и отстраняване на проблеми.

Времето за отстраняване на заявена повреда е до ……………….. /не повече от 48/ часа. Времето за отстраняване на повредата се отчита от момента на подаване на заявката за възникнала повреда до пълното отстраняване на повредата. При необходимост от извършване на продължителен ремонт в сервизна база, за срока на ремонта се предоставя временно оборудване, осигуряващо пълната функционалност на системите. Демонтажът на техниката, транспортните разходи, монтажа и инсталацията, са за наша сметка.

Гаранционната поддръжка включва:

- доставяне, инсталиране и пускане в експлоатация на актуализирани версии на софтуера, без допълнително заплащане;

- оказване на съдействие и консултации относно настройки, преинсталиране и конфигуриране;

- помощ по телефон / email или на място при възникнали проблеми;

- замяна на фабрично дефектирали части;

- отстраняване на появили се скрити недостатъци или такива настъпили вследствие на извършения монтаж, както и замяна на некачествено устройство с ново със същите или по-добри характеристики (ако недостатъкът не може да бъде отстранен и прави устройството негодно за използване по предназначение);

- отстраняване на възникнали повреди в оборудването по време на нормалната експлоатация;

- анализ, откриване и отстраняване на неизправности, свързани с качеството на предаване на глас и данни;

- поддръжка на телефонните апарати.

**5.** При изпълнението на обществената поръчка няма да ползваме/ще ползваме *(ненужното за зачертава)* подизпълнител/и, а именно:

|  |  |  |
| --- | --- | --- |
| Наименование на подизпълнителя | Обхват на дейностите, които ще извършва (конкретната част, която ще бъде изпълнена от подизпълнителя) | Размер на участието на подизпълнителя в % (процент от общия обем, която ще бъде изпълнена от подизпълнителя) |
|  |  |  |
|  |  |  |

**6.** Декларирам, че след приключване на плащанията по договора, цялото оборудването става собственост на Възложителя.

Приложения:

1. Каталози, брошури или други технически документи с технически характеристики.
2. Други – по преценка на участника

Подпис и печат: